CELEX: 21997D1010(01)
Language: el
Date: 1997-09-30 00:00:00
Title: Απόφαση αριθ. 2/97 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, της 30ής Σεπτεμβρίου 1997 για την έγκριση των όρων και των προϋποθέσεων της συμμετοχής της Τσεχικής Δημοκρατίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης

Avis juridique important

|

21997D1010(01)

Απόφαση αριθ. 2/97 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, της 30ής Σεπτεμβρίου 1997 για την έγκριση των όρων και των προϋποθέσεων της συμμετοχής της Τσεχικής Δημοκρατίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης  

Επίσημη Εφημερίδα αριθ. L 277 της 10/10/1997 σ. 0026 - 0029

ΑΠΟΦΑΣΗ αριθ. 2/97 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου,της 30ής Σεπτεμβρίου 1997 για την έγκριση των όρων και των προϋποθέσεων της συμμετοχής της Τσεχικής Δημοκρατίας σε κοινοτικά προγράμματα στους τομείς της κατάρτισης, της νεολαίας και της εκπαίδευσης (97/655/ΕΚ) ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη:την ευρωπαϊκή συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου (1),το πρόσθετο πρωτόκολλο της ευρωπαϊκής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, σχετικά με τη συμμετοχή της Τσεχικής Δημοκρατίας σε κοινοτικά προγράμματα (2), και ιδίως τα άρθρα 1 και 2,Εκτιμώντας:ότι, σύμφωνα με το άρθρο 1 του εν λόγω πρόσθετου πρωτοκόλλου, η Τσεχική Δημοκρατία μπορεί να συμμετέχει σε κοινοτικά προγράμματα-πλαίσια, ειδικά προγράμματα, σχέδια και άλλες δράσεις, στους τομείς ιδίως της κατάρτισης, της νεολαίας και της εκπαίδευσης 7ότι, σύμφωνα με το άρθρο 2 του εν λόγω πρόσθετου πρωτοκόλλου, το συμβούλιο σύνδεσης αποφασίζει τους όρους και τις προϋποθέσεις της συμμετοχής της Τσεχικής Δημοκρατίας στις δραστηριότητες που αναφέρονται στο άρθρο 1,ΑΠΟΦΑΣΙΖΕΙ:Άρθρο 1 Η Τσεχική Δημοκρατία συμμετέχει στα προγράμματα «Leonardo da Vinci», «Νεολαία για την Ευρώπη» και «Σωκράτης», της Ευρωπαϊκής Κοινότητας, σύμφωνα με τους όρους και προϋποθέσεις που καθορίζονται στα παραρτήματα Ι και ΙΙ, τα οποία αποτελούν αναπόσπαστο τμήμα της παρούσας απόφασης.Άρθρο 2 Η παρούσα απόφαση εφαρμόζεται καθόλη τη διάρκεια των προγραμμάτων «Leonardo da Vinci», «Νεολαία για την Ευρώπη» και «Σωκράτης».Άρθρο 3 Η παρούσα απόφαση αρχίζει να ισχύει την πρώτη ημέρα του μήνα μετά την έκδοσή της.Βρυξέλλες, 30 Σεπτεμβρίου 1997.Για το συμβούλιο σύνδεσηςΟ ΠρόεδροςJ. POOS(1) ΕΕ L 360 της 31. 12. 1994, σ. 2.(2) ΕΕ L 317 της 30. 12. 1995, σ. 45.ΠΑΡΑΡΤΗΜΑ Ι ΟΡΟΙ ΚΑΙ ΠΡΟΫΠΟΘΕΣΕΙΣ ΓΙΑ ΤΗ ΣΥΜΜΕΤΟΧΗ ΤΗΣ ΤΣΕΧΙΚΗΣ ΔΗΜΟΚΡΑΤΙΑΣ ΣΤΑ ΠΡΟΓΡΑΜΜΑΤΑ «LEONARDO DA VINCI», «ΝΕΟΛΑΙΑ ΓΙΑ ΤΗΝ ΕΥΡΩΠΗ» ΚΑΙ «ΣΩΚΡΑΤΗΣ» 1. Η Τσεχική Δημοκρατία συμμετέχει σε όλες τις δράσεις των προγραμμάτων «Leonardo da Vinci», «Νεολαία για την Ευρώπη» και «Σωκράτης», (που στο εξής αποκαλούνται «προγράμματα»), σύμφωνα, εκτός αντιθέτων διατάξεων της παρούσας απόφασης, με τους στόχους, τα κριτήρια, τις διαδικασίες και τις προθεσμίες που ορίζονται στην απόφαση 94/819/ΕΚ του Συμβουλίου σχετικά με τη θέσπιση ενός προγράμματος δράσης για την υλοποίηση μιας πολιτικής επαγγελματικής κατάρτισης της Ευρωπαϊκής Κοινότητας, στην απόφαση αριθ. 818/95/ΕΚ του Ευρωπαϊκού Κοινοβουλίου και του Συμβουλίου που εγκρίνει την τρίτη φάση του προγράμματος «Νεολαία για την Ευρώπη» και στην απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου που θεσπίζει το πρόγραμμα κοινοτικής δράσης «Σωκράτης».2. - Οι όροι και οι προϋποθέσεις για την υποβολή, την αξιολόγηση και την επιλογή των αιτήσεων σχετικά με τα επιλέξιμα θεσμικά όργανα, οργανισμούς και ιδιώτες της Τσεχικής Δημοκρατίας είναι ίδιοι με αυτούς που εφαρμόζονται για τα επιλέξιμα θεσμικά όργανα, οργανισμούς και ιδιώτες της Κοινότητας.- Οι δραστηριότητες γλωσσικής προετοιμασίας και γλωσσικής κατάρτισης αφορούν τις επίσημες γλώσσες της Κοινότητας. Σε εξαιρετικές περιπτώσεις, θα μπορούσαν να γίνουν δεκτές και άλλες γλώσσες, εφόσον το απαιτεί η εφαρμογή των προγραμμάτων.3. Για να διασφαλιστεί η κοινοτική διάσταση των προγραμμάτων, τα διεθνικά σχέδια και δραστηριότητες που προτείνει η Τσεχική Δημοκρατία πρέπει να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός καθορίζεται στο πλαίσιο της υλοποίησης των προγραμμάτων, αφού ληφθούν υπόψη η φύση των διαφόρων δραστηριοτήτων, ο αριθμός των εταίρων ενός δεδομένου σχεδίου και ο αριθμός των χωρών που συμμετέχουν στο πρόγραμμα. Τα σχέδια και οι δραστηριότητες που εκτελούνται μόνον από την Τσεχική Δημοκρατία και τα κράτη ΕΖΕΣ, ΕΟΧ ή κάθε άλλη τρίτη χώρα, συμπεριλαμβανομένων των χωρών που έχουν συνάψει συμφωνία σύνδεσης με την Κοινότητα, στις οποίες είναι ανοιχτή η συμμετοχή στα προγράμματα, δεν λαμβάνουν κοινοτική χρηματοδοτική στήριξη.4. Σύμφωνα με τις σχετικές διατάξεις των αποφάσεων για τα προγράμματα «Leonardo da Vinci», «Νεολαία για την Ευρώπη» και «Σωκράτης», η Τσεχική Δημοκρατία παρέχει τις απαραίτητες δομές και μηχανισμούς σε εθνικό επίπεδο και λαμβάνει όλα τα αναγκαία μέτρα για το συντονισμό και την οργάνωση σε εθνικό επίπεδο της υλοποίησης των προγραμμάτων.5. Η Τσεχική Δημοκρατία καταβάλλει κάθε έτος μια συνεισφορά στο γενικό προϋπολογισμό των Ευρωπαϊκών Κοινοτήτων για να καλύψει το κόστος που προκύπτει από τη συμμετοχή της στα προγράμματα (βλέπε παράρτημα ΙΙ). Η επιτροπή σύνδεσης επιφορτίζεται με την προσαρμογή αυτής της συνεισφοράς, όποτε κρίνεται αναγκαίο.6. Τα κράτη μέλη της Κοινότητας και η Τσεχική Δημοκρατία καταβάλλουν κάθε δυνατή προσπάθεια, στα πλαίσια των ισχυουσών διατάξεων, για να διευκολύνουν την ελεύθερη κυκλοφορία και τη διαμονή σπουδαστών, καθηγητών, διοικητικού προσωπικού των πανεπιστημίων, νέων και άλλων επιλέξιμων προσώπων, που μετακινούνται μεταξύ της Τσεχικής Δημοκρατίας και των κρατών μελών της Κοινότητας, λόγω της συμμετοχής τους σε δραστηριότητες που καλύπτονται από την παρούσα απόφαση.7. Με την επιφύλαξη των αρμοδιοτήτων της Επιτροπής και του Ελεγκτικού Συνεδρίου των Ευρωπαϊκών Κοινοτήτων, σε σχέση με την παρακολούθηση και την αξιολόγηση των προγραμμάτων, σύμφωνα με τις διατάξεις των αποφάσεων σχετικά με τα προγράμματα «Leonardo da Vinci», «Νεολαία για την Ευρώπη» και «Σωκράτης» (άρθρα 10, 9 και 8, αντιστοίχως), η συμμετοχή της Τσεχικής Δημοκρατίας στα προγράμματα παρακολουθείται συνεχώς σε εταιρική βάση, που περιλαμβάνει την Τσεχική Δημοκρατία και την Επιτροπή των Ευρωπαϊκών Κοινοτήτων. Η Τσεχική Δημοκρατία υποβάλλει στην Επιτροπή τις αναγκαίες εκθέσεις και συμμετέχει σε κάθε άλλο συγκεκριμένο μέτρο που λαμβάνεται από την Κοινότητα για το σκοπό αυτό.8. Με την επιφύλαξη των διαδικασιών που αναφέρονται στο άρθρο 6 της απόφασης για το πρόγραμμα «Leonardo da Vinci», στο άρθρο 6 της απόφασης για το πρόγραμμα «Νεολαία για την Ευρώπη» και στο άρθρο 4 της απόφασης για το πρόγραμμα «Σωκράτης», η Τσεχική Δημοκρατία καλείται σε συνεδριάσεις συντονισμού για κάθε θέμα που αφορά την εφαρμογή της απόφασης πριν από τις τακτικές συνεδριάσεις των επιτροπών. Η Επιτροπή ενημερώνει την Τσεχική Δημοκρατία σχετικά με τα αποτελέσματα των τακτικών συνεδριάσεων.9. Η γλώσσα που χρησιμοποιείται στη διαδικασία υποβολής, στα συμβόλαια, στις εκθέσεις που θα υποβάλλονται και για άλλες διοικητικές ρυθμίσεις για τα προγράμματα, είναι μία από τις επίσημες γλώσσες της Κοινότητας.ΠΑΡΑΡΤΗΜΑ ΙΙ ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΤΣΕΧΙΚΗΣ ΔΗΜΟΚΡΑΤΙΑΣ ΣΤΑ ΠΡΟΓΡΑΜΜΑΤΑ «LEONARDO DA VINCI» «ΣΩΚΡΑΤΗΣ» ΚΑΙ «ΝΕΟΛΑΙΑ ΓΙΑ ΤΗΝ ΕΥΡΩΠΗ» 1. Η χρηματοδοτική συνεισφορά της Τσεχικής Δημορκατίας καλύπτει:- τις επιδοτήσεις ή όποια άλλη χρηματοδοτική στήριξη από τα προγράμματα προς τους Τσέχους συμμετέχοντες,- τη χρηματοδοτική στήριξη από τα προγράμματα για τη λειτουργία των εθνικών φορέων, ανάλογα με την περίπτωση,- το συμπληρωματικό διοικητικό κόστος σχετικά με τη διαχείριση των προγραμμάτων από την Επιτροπή των Ευρωπαϊκών Κοινοτήτων που προκύπτει από τη συμμετοχή της Τσεχικής Δημοκρατίας.2. Για κάθε οικονομικό έτος, το συνολικό ποσό των επιδοτήσεων ή όποιας άλλης χρηματοδοτικής στήριξης που λαμβάνουν από τα προγράμματα Τσέχοι δικαιούχοι και εθνικοί φορείς της Τσεχικής Δημοκρατίας, δεν θα υπερβαίνει τη συνεισφορά που καταβάλλει τη Τσεχική Δημοκρατία, αφού αφαιρεθεί το συμπληρωματικό διοικητικό κόστος.Αν η συνεισφορά που καταβάλλει η Τσεχική Δημοκρατία στον γενικό προϋπολογισμό των Ευρωπαϊκών Κοινοτήτων, μετά από αφαίρεση του συμπληρωματικού διοικητικού κόστους, είναι μεγαλύτερη από το συνολικό ποσό των επιδοτήσεων ή όποιας άλλης χρηματοδοτικής στήριξης που λαμβάνουν οι τσέχοι δικαιούχοι και οι εθνικοί φορείς από τα προγράμματα, η Επιτροπή μεταφέρει το υπόλοιπο στο επόμενο οικονομικό έτος και το αφαιρεί από τη συνεισφορά του επόμενου έτους. Αν μείνει ένα τέτοιο υπόλοιπο, στο τέλος των προγραμμάτων, το αντίστοιχο ποσό επιστρέφεται στην Τσεχική Δημοκρατία.3. Leonardo da VinciΗ ετήσια συνεισφορά της Τσεχικής Δημοκρατίας ανέρχεται σε 2 654 000 Ecu από το 1997. Από το ποσό αυτό, 175 000 Ecu καλύπτουν το συμπληρωματικό διοικητικό κόστος της διαχείρισης του προγράμματος από την Επιτροπή, όπως αυτό προκύπτει από τη συμμετοχή της Τσεχικής Δημοκρατίας.4. ΣωκράτηςΗ συνεισφορά της Τσεχικής Δημοκρατίας ανέρχεται σε:- 3 343 000 Ecu το 1997, για τη συμμετοχή της στο κεφάλαιο ΙΙ (σχολική εκπαίδευση, Comenius) και στο κεφάλαιο ΙΙΙ (οριζόντια μέτρα). Από το ποσό αυτό 217 000 Ecu καλύπτουν το συμπληρωματικό διοικητικό κόστος της διαχείρισης του προγράμματος από την Επιτροπή, όπως αυτό προκύπτει από τη συμμετοχή της Τσεχικής Δημοκρατίας,- 5 186 000 Ecu το 1998 και το 1999, για τη συμμετοχή της σε ολόκληρο το πρόγραμμα Σωκράτης, συμπεριλαμβανομένου του κεφαλαίου Ι (Erasmus). Από το ποσό αυτό, 339 000 Ecu καλύπτουν το συμπληρωματικό διοικητικό κόστος της διαχείρισης του προγράμματος από την Επιτροπή, όπως αυτό προκύπτει από τη συμμετοχή της Τσεχικής Δημοκρατίας.5. Νεολαία για την ΕυρώπηΗ ετήσια συνεισφορά της Τσεχικής Δημοκρατίας ανέρχεται σε 600 000 Ecu ετησίως από το 1997 και για τη συμμετοχή της σε όλες τις δράσεις του προγράμματος, εκτός από τη δράση Δ. Από τα ποσά αυτά, ένα ετήσιο ποσό 40 000 Ecu καλύπτει το συμπληρωματικό διοικητικό κόστος της διαχείρισης του προγράμματος από την Επιτροπή, όπως αυτό προκύπτει από τη συμμετοχή της Τσεχικής Δημοκρατίας.6. Ισχύει ο δημοσιονομικός κανονισμός που εφαρμόζεται στο γενικό προϋπολογισμό των Ευρωπαϊκών Κοινοτήτων, ιδίως όσον αφορά τη διαχείριση της συνεισφοράς της Τσεχικής Δημοκρατίας.Με την έναρξη ισχύος της παρούσας απόφασης και στις αρχές κάθε έτους, η Επιτροπή απευθύνει στην Τσεχική Δημοκρατία πρόσκληση για χρηματοδότηση αντίστοιχη με τη συνεισφορά της στο κόστος, βάσει της παρούσας απόφασης.Η συνεισφορά αυτή εκφράζεται σε Ecu και καταβάλλεται σε έναν τραπεζικό λογαριασμό της Επιτροπής σε Ecu.Η Τσεχική Δημοκρατία καταβάλλει τη συνεισφορά της στο ετήσιο κόστος, σύμφωνα με την παρούσα απόφαση και με την πρόσκληση για χρηματοδότηση, το αργότερο τρεις μήνες μετά την αποστολή της πρόσκλησης. Οποιαδήποτε καθυστέρηση της καταβολής της συνεισφοράς συνεπάγεται την καταβολή τόκου από την Τσεχική Δημοκρατία επί του οφειλόμενου ποσού κατά την ημερομηνία λήξης της προθεσμίας. Το επιτόκιο αντιστοιχεί σε αυτό που ισχύει σύμφωνα με το ευρωπαϊκό ταμείο νομισματικής συνεργασίας, για το μήνα της λήξης της προθεσμίας, για τις συναλλαγές του σε Ecu (1), αυξημένο κατά 1,5 ποσοστιαίες μονάδες.7. Η Τσεχική Δημοκρατία καταβάλλει το κόστος της συμμετοχής της στα προγράμματα από τον εθνικό της προϋπολογισμό. Η Τσεχική Δημοκρατία καταβάλλει το συμπληρωματικό διοικητικό κόστος που αναφέρεται στα σημεία 3, 4 και 5 από τον εθνικό της προϋπολογισμό.(1) Το ποσοστό δημοσιεύεται κάθε μήνα στην Επίσημη Εφημερίδα των Ευρωπαϊκών Κοινοτήτων, σειρά C.